*«Атамекен» ҰКП-нан 4112024 ж. отырысқа*

**КТС БОЙЫНША АҢЫКТАМА**

**1. Жұмыстарды нақты орындаусыз, қызметтер көрсетусіз, тауарларды тиеп-жөнелтусіз жасалған операциялар бойынша шығыстарды шегеруге тыйым салуды енгізу** (*Салық кодексі жобасының 279-бабының 2) тармақшасы*)

СК жобасында жұмыстарды нақты орындаусыз, қызметтер көрсетусіз, тауарларды тиеп-жөнелтусіз жасалған операциялар бойынша шығыстарды шегеруге тыйым салудың қолданылу аясы кеңейтіледі, атап айтқанда:

- контрагенттің басшысы және/немесе құрылтайшысы (қатысушысы) заңды тұлғаның тіркеуге (қайта тіркеуге) және/немесе қаржы-шаруашылық қызметін жүзеге асыруға қатысы жоқ екендігі анықталған заңды күшіне енген сот шешімінің болуы қажеттілігі алып тасталады;

- осындай контрагенттен тауарларды, жұмыстарды, көрсетілетін қызметтерді іс жүзінде алуды сот белгілеген операцияларға тыйым салудан алып тастайды.

Ұсынылған редакция салық органдарының жұмыстарды, қызметтерді және т.б. іс жүзінде орындамай жасалған операция ретінде шығыстарды бақылаусыз тануы бойынша теріс тәжірибеге ықпал ететін екіұшты мағынаға әкеледі. Басқаша айтқанда, мемлекеттік кірістер органдары операциялардың жалғандығын анықтау үшін соттың құзыретін өзіне жүктейді.

Мұндай ережелер шын мәнісінде сыбайлас жемқорлық болып табылады, салық органдарының субъективті түсіндіруіне негіз беріп, көптеген салық дауларына және бизнес субъектілеріне бақыланбайтын қысымға әкеледі.

Бұл мәселені реттеу бизнес өкілдері мен уәкілетті мемлекеттік органдарды (Жоғарғы Сот, Бас прокуратура, Қаржылық мониторинг агенттігі, Әділет министрлігі) тарта отырып, кешенді тәсілді және кеңінен талқылауды талап етеді, алайда ***ол жүргізілмеген*.**

Бұл ретте қолданыстағы тыйым салу СК жобасында 280-баптың 1) тармақшасында келесі редакция көзделгеніне назар аударамыз:

*«1) басшысы және (немесе) құрылтайшысы (қатысушысы) заңды күшіне енген сот шешімімен белгіленген осындай заңды тұлғаның қаржы-шаруашылық қызметін тіркеуге (қайта тіркеуге) және (немесе) жүзеге асыруға қатысы жоқ салық төлеушімен жұмыстарды нақты орындамай, қызметтер көрсетпей, тауарларды тиеп-жөнелтпей жасалған операциялар бойынша шығыстар, сот осындай салық төлеушіден тауарларды, жұмыстарды, көрсетілетін қызметтерді нақты алуды белгілеген операцияларды қоспағанда;».*

Жоғарыда айтылғандардың негізінде **Жобаның** **279-бабының 2)-тармақшасын толығымен алып тастау** аса маңызды деп санаймыз.

**2. Банк секторы**

Салық төлеушілердің жекелеген санаты үшін олардың қызмет секторына қарай салық жүктемесінің ұлғаюы салық салудың әділдігі мен бейтараптылығының жалпы қабылданған қағидаттарына қайшы келеді.

Сондай-ақ, банк секторы қызметінің ерекшелігін ескеру қажет. КТС мөлшерлемесінің ұлғаюы банктердің қаржылық көрсеткіштеріне (оның ішінде өтімділік көрсеткіштеріне) айтарлықтай әсер етеді. Бұл бизнесті несиелендіру мүмкіндігінің төмендеуіне әкелуі мүмкін, бұл өз кезегінде елдегі экономикалық белсенділікті дамыту мүмкіндіктерін төмендетеді.

ЕДБ үшін КТС арттыру туралы ұсыныс банктерге салық жүктемесі коэффициентінің төмен деңгейі туралы дұрыс емес қорытындыға негізделеді. Қазіргі уақытта қазақстанның банк секторының салық салу деңгейі орташа әлемдік деңгейде: Дүниежүзілік Банктің деректері бойынша қазақстандық банктерге салық салу деңгейі 10 жыл ішінде 23% құрады, ал Беларусьте – 22%, Түркияда – 21%, Канадада – 20%, Чехияда – 17%, Сингапурда – 13% құрайды.

Салық жүктемесінің өсуі банктік қызметтерді дамуға инвестициялардың төмендеуі, бизнесті несиелендірудің төмендеуі және инвесторлар үшін тұрақты және болжамды жағдайлардың болмауы сияқты жағымсыз салдарға әкелуі мүмкін.

**3. Ойын бизнесіне салық салу**

СК жобасында ойын бизнесіне қатысты салық саясатын қатаңдату көзделген.

Букмекерлік қызметке қатысты СК жобасында жеке тұлғалардан ақшалай қаражат түсімдерінің барлық сомасына салық салу көзделген, осыған байланысты бизнестің рентабельділігін сақтау үшін оларды КТС төлеушілер ретінде тану (айналымның барлық мөлшеріне салық салмау) ұсынылады.

Осыған байланысты қолданыстағы салық салу тәртібін сақтау, сондай-ақ букмекерлік ұйымдар үшін ұлттық спорт федерацияларының, ұлттық спорт құрама командаларының, ұлттық және халықаралық деңгейдегі спорттық жарыстарды ұйымдастырушылардың және т.б. пайдасына демеушілік келісімшарттар бойынша сомалардың салық салынатын базасынан шегерімдер жүргізу мүмкіндігін көздеу ұсынылады.

Казино үшін салық жүктемесінің өсуі (КТС ставкасы мен ойын бизнесіне салынатын салық ставкаларының бір мезгілде ұлғаюын қоса алғанда) негізгі бизнестің, сондай-ақ ілеспе бизнестің (қонақ үй, күзет, қоғамдық тамақтану және т.б.) жабылу қаупіне әкеледі.

**4. Әлеуметтік сала ұйымдары үшін КТС мөлшерлеме**

Таза пайда бөлінбеген жағдайда қолданыстағы салықтан толық босатудың орнына 10% мөлшерлемесін енгізу тапқан пайданы қайтадан бизнеске инвестициялауға ынталандырмайды, жаңа инвесторлар үшін осы сектордың қаржылық тұрақтылығы мен тартымдылығын төмендетеді.

Есепті кезеңде дивидендтер төленбеген жағдайда есептелген КТС сомасын 100%-ға азайту бөлігінде қолданыстағы салық салу тәртібін сақтау және дивидендтер бөлінген жағдайда салық салынатын табыстың 5% мөлшерінде КТС белгілеу ұсынылады.